Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 410/12/8811	Trebišov, 6.9.2012
EEČ : 2-69-338-2012

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona spáchaný v jednočinnom súbehu s prečinom výtržníctva podľa § 364 ods. 1 písm. a Tr. zákona formou spolupáchateľstva podľa § 20 Tr. zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 140,00 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 70,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-479/KC-12.
	Obaja obvinení dňa 09.04.2012 v čase okolo 16.45 h na ulici Hlavnej v obci XXXXX po predchádzajúcej slovnej výmene fyzicky napadli poškodeného XXXXX tak, že najprv ho obv. XXXXX päsťou udrel do oblasti tváre, následne ho obv. XXXXX chytil zozadu pod krkom, stiahol ho na zem a po tomto ho obaja spoločne kopali nohami do rôznych častí tela, čím mu takto spôsobili zranenia, a to pomliaždeniny mäkkých tkanív tváre v podočnicovej a okolo očnicovej oblasti tváre vpravo s krvnou podliatinou, pomliaždeniny mäkkých tkanív hlavy v čelovej a temennej oblasti vpravo s výraznou krvnou podliatinou, pomliaždeniny mäkkých tkanív tváre vľavo v jarmovej oblasti s krvnou podliatinou a odreninou, pomliaždenie sánkovo-spánkového kĺbu, pomliaždenie oboch predlaktí, pomliaždenie a odreniny na oboch kolenách, pomliaždenie hrudnej steny vľavo a brušnej steny, ktoré si vyžiadali dobu liečenia a práceneschopností v trvaní od 09.04.2012 do 22.04.2012, t. j. 14 dní, a to podľa znaleckého posudku z odboru zdravotníctva, odvetvie chirurgie a traumatológie.
Odôvodnenie: 
	Uzneseniami povereného príslušníka OO PZ v Kráľovskom Chlmci sp. zn. ORP-479/KC-TV-2012 zo 04.06.2012, resp. z 03.07.2012 bolo začaté trestné stíhanie a následne vznesené obvinenie XXXXX a XXXXX pre prečin ublíženia na zdraví podľa   § 156 ods. l Tr. zákona spáchaný v jednočinnom súbehu s prečinom  výtržníctva podľa § 364 ods. 1 písm. a Tr. zákona formou spolupáchateľstva podľa § 20 Tr. zákona. na tom skutkovom základe, ako je uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestných činoch, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. l Tr. poriadku.

	XXXXX a obv. XXXXX s poškodeným XXXXX uzavreli dňa 31.08.2012 dohodu o zmieri, v rámci ktorej poškodený vyhlásil, že od obvinených nežiada žiadnu škodu, nakoľko táto mu už bola obvinenými uhradená  a súhlasí, aby v tejto veci bol vyhlásený zmier. Voči obvineným nemá žiadne ďalšie pohľadávky v tejto veci, ani teraz, ani do budúcnosti.

	Obvinení slobodne, vážne, zrozumiteľne a určito vyhlásili, že spáchali skutok, pre ktorý sú stíhaní, svoje konanie oľutovali, spôsobenú škodu uhradili a chcú, aby v tejto veci bol vyhlásený zmier. 

	Dňa 31.08.2012 obvinení zložili na účet XXXXX peňažnú sumu určenú na všeobecne prospešné účely vo výške 140,- €, z ktorej sa určuje 50%, t.j. 70,- €, XXXXX 

	Prikazuje sa učtárni XXXXX, aby po nadobudnutí právoplatnosti tohto uznesenia bola suma 70,- € poukázaná na účet vyššie uvedenej XXXXX

	Táto suma je primeraná závažnosti spáchaného prečinu.

	Obvinení a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery, som dospel k záveru, že takýto spôsob rozhodnutia je dostačujúci. 

	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor